| Medaljeoversikt |
| --- |
| Konkurrerte for USAUSA USA |
| OLs flagg Olympiske leker |
| Sølv | Tokyo 2020 | Stavsprang |
| VM i friidrett |
| Gull | Budapest 2023 | Stavsprang |
| Gull | Eugene 2022 | Stavsprang |
| VM i friidrett innendørs |
| Sølv | Beograd 2022 | Stavsprang |
| Verdenscupen i friidrett |
| Sølv | London 2018 | Stavsprang |
| Panamerikanske leker |
| Sølv | Lima 2019 | Stavsprang |
| NACAC-mesterskapet i friidrett |
| Gull | Toronto 2018 | Stavsprang |
| Bronse | San José 2015 | Stavsprang |

**Kathryn Elizabeth «Katie» Moon** (født **Nageotte** 13. juni 1991 i Lakewood i Ohio) er en amerikansk friidrettsutøver som konkurrerer i stavsprang. Hennes fremste internasjonale meritter er gull i VM i friidrett i både 2022 og 2023 samt sølv i Sommer-OL i 2020.

Idrettskarriere
---------------

### Sesongen 2013

Nageotte vant stavsprang under NCAA-mesterskapet innendørs (Divisjon II). Utendørs vant hun delstatsmesterskapet i Ohio (All-Ohio Championships), og vant også NCAA-mesterskapet utendørs (Divisjon II). Hun deltok i USA-mesterskapet i friidrett 2013, og kom der på sjetteplass.

### Sesongen 2014

Hun vant stavsprang i flere innendørsstevner i 2014; bl.a. Akron Pole Vault Convention-College Meet, GVSU Bob Eubanks Open og Southern Miss Invitational. I februar kom hun på niendeplass i USA-mesterskapet i friidrett innendørs 2014. Hun vant stavsprang under Florida Relays, Sea Ray Relays og Kentucky Relays, og deltok i Jamaica International Invitational på Jamaica, der hun kom på tredjeplass. Hun kom på niendeplass i USA-mesterskapet i friidrett 2014.

### Sesongen 2015

Hun deltok i New Balance Indoor Grand Prix, og kom der på femteplass, og hun deltok i British Grand Prix i friidrett i Birmingham, der hun også kom på femteplass. I USA-mesterskapet i friidrett innendørs 2015 kom hun på tredjeplass, og i USA-mesterskapet i friidrett 2015 kom hun på fjerdeplass. I august deltok hun i NACAC-mesterskapet i friidrett 2015 i San José, og fikk der bronse i stavhopp, bak Kristen Hixson fra USA og Kelsie Ahbe fra Canada.

### Sesongen 2016

I USA-mesterskapet i friidrett innendørs 2016 kom Nageotte på femteplass, med 4,50 meter. Utendørs kom hun på tredjeplass i Texas Invitational og Drake Relays, og hun kom på sjetteplass i Diamond League-stevnet i Doha. Hun vant Great City Games i Manchester i mai, og kom på sjetteplass i British Grand Prix. USA-mesterskapet i friidrett 2016 fungerte også som OL-uttak, og Nageotte kom der på femteplass med ny personlig rekord på 4,60 meter, og ble dermed ikke kvalifisert til Sommer-OL 2016.

### Sesongen 2017

Hun vant stavsprang under Akron Pole Vault Convention og Penn State National innendørs i 2017, og fikk sølv under USA-mesterskapet i friidrett innendørs 2017, bak Sandi Morris. Hun deltok i Diamond League 2017, og fikk til sammen 8 poeng gjennom kvalifiseringsstevnene, og ble kvalifisert til finalen. Diamond League-finalen var Memorial Van Damme i Brussel, og Nageotte kom der på fjerdeplass med 4,65 meter. Hun kom på sjuendeplass i USA-mesterskapet i friidrett 2017.

### Sesongen 2018

Hun satte ny personlig rekord innendørs med 4,76 meter da hun vant WSU Open Indoor i januar. I februar deltok hun i USA-mesterskapet i friidrett innendørs 2018, og vant der stavsprang med ny personlig rekord på 4,91 meter. Hun hoppet 4,70 meter i finalerunden under VM i friidrett innendørs 2018, og endte med det på femteplass. Hun kom på tredjeplass i Diamond League-stevnet i Doha, og hun kom på fjerdeplass under Prefontaine Classic og Bislett Games. I USA-mesterskapet i friidrett 2018 fikk hun sølv, 10 cm bak Sandi Morris. 

I juli representerte hun USA under Verdenscupen i friidrett 2018, og kom der på andreplass i stavsprang. Hun vant stavsprang under NACAC-mesterskapet i friidrett 2018 i Toronto i Canada. Hun kvalifiserte seg til finalen i Diamond League 2018, med til sammen 27 poeng gjennom kvalifiseringsstevnene. Finalen var Weltklasse i Zurich, og hun kom der på delt fjerdeplass, sammen med Holly Bradshaw. Hun økte sin personlige rekord utendørs til 4,80 i august, da hun vant Beckum Stabhochsrpungmeeting i Tyskland.

### Sesongen 2019

Den 24. februar 2019 vant hun stavsprang under USA-mesterskapet i friidrett innendørs 2019, og forsvarte med det tittelen fra 2018. Hun hoppet 4,80 meter under USA-mesterskapet i friidrett 2019, og fikk med det sølv bak Sandi Morris. I Diamond League 2019 vant hun ett av kvalifiseringsstevnene, Athletissima, der hun satte personlig rekord med 4,82 meter. Hun kom på fjerdeplass i Diamond League-finalen, som var Mémorial Van Damme. 

Panamerikanske leker 2019 ble arrangert i Lima i Peru, og Negeotte kom der på andreplass i stavsprang bak Yarisley Silva fra Cuba. Hun representerte USA i The Match Europe v USA, og kom der på tredjeplass. Hun deltok i VM i friidrett 2019, og kom der på sjuendeplass. 

### Sesongen 2020

2020-sesongen i friidrett ble redusert på grunn av koronaviruspandemien, og Nageotte konkurrerte lite denne sesongen. Hennes beste resultat var 4,92 meter under et stevne i Marietta i Georgia i august, dette var ny personlig rekord.

### Sesongen 2021

Hun forbedret sin personlige rekord til 4,93 under Dwight Phillips Invite i mai, og videre til 4,94 under et American Track League-stevne i juni. Hun vant stavsprang under USA-mesterskapet i friidrett innendørs 2021 (US Olympic Trials), med 4,95 meter, som var ny personlig rekord. Hun ble dermed tatt ut til å delta i Sommer-OL 2020, som ble arrangert i 2021 på grunn av koronaviruspandemien. Der vant hun stavsprang, og vant med det sitt første OL-gull. Hun deltok i Diamond League 2021, og vant tre av stevnene. Hun kvalifiserte seg med det til Diamond League-finalen, som var Weltklasse Zürich 2021, men fikk ingen gyldige sprang i finalen.

### Sesongen 2022

Under USA-mesterskapet i friidrett innendørs 2022 ble hun nummer to, bak Sandi Morris. Også under VM i friidrett innendørs 2022 ble hun slått av Sandi Morris, men endte på andreplass med 4,75 meter. Hun kom på tredjeplass under USA-mesterskapet i friidrett 2022, og i juli vant hun stavsprang under VM i friidrett 2022.

### Sesongen 2023

Moon vant stavsprang under USA-mesterskapet i friidrett innendørs 2023. Hun vant det første stevnet i Diamond League 2023, som var Doha Diamond League 2023.

Hun ble verdensmester i stavsprang i VM i friidrett 2023 i Budapest, der hun delte førsteplassen med Nina Kennedy fra Australia.

Referanser
----------

1. ↑   World Athletics Database, besøkt 4. juli 2019[Hentet fra Wikidata]
2. 1 2 3 4 5 6 7 8 9 10  IAAF - *Katie Nageotte*, besøkt 26. september 2018.
3. ↑  IAAF - *Diamond League 2018 - Standings*, besøkt 8. oktober 2019.
4. ↑  «Final Pole Vault Results». World Athletics. Besøkt 24. august 2023.

Eksterne lenker
---------------

* (en) Katie Moon – Olympedia Rediger på Wikidata

* (en) Katie Moon – USAs olympiske komité Rediger på Wikidata

* (en) Katie Moon – World Athletics Rediger på Wikidata

* (en) Katie Moon – Diamond League Rediger på Wikidata

* (en) Katie Moon – Track and Field Statistics Rediger på Wikidata

| * v
* d
* r
De olympiske ringerOlympiske mestere i stavsprang, kvinner |
| --- |
| 
* 2000: Stacy Dragila
* **2004**: Jelena Isinbajeva
* **2008**: Jelena Isinbajeva
* **2012**: Jennifer Suhr
* **2016**: Ekaterini Stefanidi
* **2020**: Katie Nageotte

 |
| Menn: EM, VM, OL  • Kvinner: EM, VM, OL |

| * v
* d
* r
Verdensmestere i stavsprang, kvinner |
| --- |
| 
* 1999: Stacy Dragila
* 2001: Stacy Dragila
* 2003: Svetlana Feofanova
* **2005**: Jelena Isinbajeva
* 2007: Jelena Isinbajeva
* **2009**: Anna Rogowska
* **2011**: Fabiana Murer
* **2013**: Jelena Isinbajeva
* **2015**: Yarisley Silva
* **2017**: Ekaterini Stefanidi
* **2019**: Anzjelika Sidorova
* **2022**: Katie Nageotte
* **2023**: Nina Kennedy & Katie Moon

 |
| Menn: EM, VM, OL  • Kvinner: EM, VM, OL |

| * v
* d
* r
Friidrett Utøvere fra USA under VM i friidrett innendørs 2022 |
| --- |
| Menn | 
* Josh Awotunde
* Trevor Bassitt
* Steve Bastien
* Marvin Bracy
* Donavan Brazier
* Will Claye
* Christian Coleman
* Ryan Crouser
* Marquis Dendy
* Jarret Eaton
* Isaiah Harris
* Grant Holloway
* Bryce Hoppel
* Amere Lattin
* Jarrion Lawson
* KC Lightfoot
* Dillon Maggard
* Christopher Nilsen
* Samuel Prakel
* Garrett Scantling
* Donald Scott
* Darryl Sullivan Jr.
* Marqueze Washington
* Noah Williams

 |
| Kvinner | 
* Brittany Aveni
* Olivia Baker
* Jessica Beard
* Mikiah Brisco
* Quanesha Burks
* Gabriele Cunningham
* Chase Ealey
* Maggie Ewen
* Tiffany Flynn
* Tori Franklin
* Chari Hawkins
* Lynna Irby
* Natashia Jackson
* Alaysha Johnson
* Katie Nageotte
* Josette Norris
* Heather MacLean
* Rachel McCoy
* Alicia Monson
* Sandi Morris
* Keturah Orji
* Marybeth Sant-Price
* Elle Purrier St. Pierre
* Kendell Williams
* Ajeé Wilson

 |